##  ПРОГРАМА

 ЗА ДЕЙНОСТТА НА НАРОДНО ЧИТАЛИЩЕ „СВЕТЛИНА-1905“

 С.Вълчитрън

 ПРЕЗ 2022 Г.

Основен приоритет на читалището през 2022 г. ще бъде продължаване на дейностите по утвърждаване на мястото му сред местната общност като културен,информационен,образователен и развлекателен център.

 Читалището във Вълчитрън да продължи да бъде мястото,където хората да се учат,да общуват,да се забавляват,да изявяват своите таланти . Да се работи съвместно с местната власт,Обединеното училище,детската градина, за да се приобщават и възпитават у децата ,учащите и най-вече децата от малцинствата, интерес и активност към инициативите и мероприятията на читалището с цел тяхното приобщаване, духовно развитие и обогатяване.

Читалището да продължи да бъде:

-Място за разговори и общуване с българската народна вяра, обичаи и корени....

-Място за намиране дъха на предците, за да го дадем на децата си....

-Място за днешното ни търсене на връзката и смисъла....

-Място за разбиране, че българщината е преди всичко знание ...

-Място за питане и обръщане към миналото, за пресичането му с настоящето, за разплитане на митове и намиране на смисъл в отживели практики....

-Място за разбиране и съживяване на традициите, за развитието им днес и сега.

 Да се поддържа и обогатява с нови експонати музейната етнографска сбирка,да се развиват, обновяват и разнообразяват традиционните читалищни художествено –творчески дейности.Да се продължи кандидатстването с проекти по програми,там където може читалището самостоятелно,за оборудване,обзавеждане на материалната база,за различни дейности и услуги за потребителите.

 За осъществяване на горепосочените приоритети и цели, читалището планира през 2022 година:

- Поставяме си за цел организирането на фолклорен и кулинарен събор ,който да прерасне в национален след години.

- Да продължат да бъдат празнувани традиционните местни и национални празници и обичаи : Бабин ден,Трифон Зарезан,Лазаров ден,Великден,Баба Марта и Деня на самодееца ,3 март ,8 март,Първа пролет, „Благовец“,Празник на селото-21 май,24 май-деня на славянската писменост и култура,традиционния събор на селото,1 юни –денят на детето, „Еньов ден“,Денят на народните будители-1 ноември,Честването на „Златна сватба”-21 ноември, Коледен благотворителен базар и Новогодишно тържество.

- Продължаване дейностите на клубовете в библиотеката –„Библиотеката – място за нови знания и весели занимания”,”Знам и мога”,лятната работа с деца и „Трета възраст в интернет”.

- Организиране и провеждане на читателски срещи-обсъждания на книги с български писатели

- Продължаване инициативата – „Кинолектория в библиотеката” с прожектиране на стари и любими филми от българското и световно кино – за деца и възрастни

- Организиране на беседи на актуална здравна тематика,с различни възрастови групи от населението със здравни специалисти.

- Продължаване на предлагането на помощ на пенсионери за намиране на здравна информация в интернет,пенсионни справки,четене на вестници онлайн и други умения.

- Продължаване работата на дамския народен хор и детска фолклорна група,да се обнови репертоара и да се осигурят участия в национални фолклорни фестивали в страната,както и на местни и общински мероприятия и концерти

- Подсигуряване на едно участие на ДНХ „Славей” на международен фестивал в чужбина,както и повече участия в страната

- Да продължи дейността на клуба за народни традиции и обичаи с празнуването и запознаването на учениците от училището на стари народни обичаи и празници

- Кандидатстване с проекти по програми за различни видове дейности за потребителите на библиотеката и местната общност , с цел повишаване информираността ,задоволяване на потребностите от всякакъв вид информация предоставяна от интернет.

- Да продължи събирането и обогатяването с нови експонати на етнографския музей на читалището

- Преместване на Етнографския музей

- Поддържане и добавяне на нови експонати към музейните сбирки - „Вълчитрън – минало и настояще” и „Килийно училище“

- Рекламиране и поддържане на Изложбена зала „Вълчитрънско златно съкровище“

- Закупуване на нова художествена литература, с цел обновяване и попълване на библиотечния фонд

- Да продължи търсенето на възможности за кандидатстване с проекти за обзавеждане и оборудване на читалищната зала

- Организиране и осъществяване на екологични инициативи –почистване,озеленяване и опазване на паркове и градинки в селото

Осъществяването на програмата за дейността на читалището през 2022 година отново ще зависи изцяло от епидемиологичната обстановка в страната и мерките и забраните,които въвежда Министерството на здравеопазването.